cyanic-selkie/wikianc huggingface dataset:
Salvatoria
Energia
Salvatorianum systema energeticum importatis fomitibus fossilibus, praesertim petroleo, valde fretum, quod circiter 70% totius electricitatis generatae constituit. Haec obnoxietas importatis a fomitibus hanc nationem vulnerabilis inconstanti petrolei pretio in toto orbe terrarum reddit et significativis oeconomicis periculis eam exponit. Ad huic problemati occurrendum, gubernium Salvatoriense nonnullas rationes adhibuit ut diversificetur Salvatotiana mixtura formarum energiae et augetur usus fontium energiarum renovabilium, sicuti geothermicae, solaris, ventosae. Reapse, Salvatoria significativā harum energiarum renovabilium fontium potentiā valet et iam ad evolvendas eas progressa est. Ex anno 2021, energiae renovabilis fontes propemodum 30% totius electricitatis generatae in Salvatoriā constituunt. Verumtamen, huic nationi adhuc difficultates superandae sunt, inter quas limitata transmittendi infrastructura et politica ordinatoriaque impedimenta ad pecuniam collocandam in energiarum renovabilium inceptis.
Vectura
Vectura in Salvatoriā viaria intextū vix evoluto et limitatā vehiculorum publicorum praesentiā pingitur. Secundum relationem ab Argentariā interamericanā progressūs (Hispanice Banco Interamericano de Desarrollo, Anglice Inter-American Development Bank, Francice Banque interaméricaine de développement et Lusice Banco Interamericano de Desenvolvimento) anno 2019 factam, solum 7% viarum hac in natione bituminatae sunt, quod difficilem periculosamque vecturam per vias reddit. Alterā ex parte, vehiculorum publicorum systema praecipue privatis laophoriis et laophoriis minutis, crebro refertis et pessimis conditionibus, constituitur. Quamobrem, hoc systema viatoribus magna sinistrorum casuum viariorum pericula et incommodam experientiam involvit. Nihilominus, gubernium Salvatorianum has difficultates emendare conatur, verbi gratiā, per programma "EL Salvador Transporte Cercano", cuius propositum vehicula publica tutiora fidioraque praebere est.
Respectū Salvatoriensium aëroportuum, aëroportus huic nationi internationales volatūs praebens Aëroportus Internationalis Salvatoriensis Sanctus Anscharius Arnulphus Romero y Galdámez (Hispanice Aeropuerto Internacional de El Salvador San Óscar Arnulfo Romero y Galdámez) 40 chiliometra seu 25 milia passuum ab Urbe Sancti Salvatoris distans, est.
Educatio
Salvatoriense publicum educationis systema opibus valde caret. Classis magnitudo publicis in scholis alumnos 50 per aulam superare potest. Salvatorienses qui impensam solvere possunt suos filios privatas ad scholas mittunt, quae melioris qualitatis quam publicae putantur. Pleraeque privatae scholae Statunitensia, Europaea aut alia provecta systemata sequuntur. Proletariae plebis familiae publicae educationi confidere coguntur.
Educatio in Salvatoriā gratuita per lyceum est. Post basicae educationis (ludi litterarii et scholae mediae) novem annos, alumni biennale lyceum aut triennale lyceum eligere possunt. Biennale lyceum alumnum ad mittendum eum in universitatem parat; dum triennale lyceum alumnum gradum suscipere et opificum coetum vocationale intra curriculum intrare aut universitatem plurimae educationi electo de campo intrare sinit.
Sanitas
Salvatoriense valetudinarium systema publicarum privatarumque diaconiarum mixtura est, ubi Ministerium publicum saluti popoli tuendae publicarum valetudinariarum diaconiarum provisionem praestat. Haec natio universale valetudinarium systema in cautionis socialis exemplari fundatum habet, sed tegmen limitatum est et multi homines aditum basicas ad valetudinarias diaconias non habent. Publicae valetudinariae diaconiae gratuitae sunt, sed harum curationum qualitas magnopere variat, ruralibus cum areis et marginatis communitatibus limitatum aditum valetudinarias ad diaconias habentibus. Privatus curationis medicae campus crescit, sed diaconiae cariores sunt ut plerique incolae solvere nequeant. Valetudinis operariorum exiguitas et disparitas in valetudinis consecutionibus dissimiles inter communitates significativa problemata sunt quae solvenda sunt. Salvatoria in meliorandā matrum puerorumque valetudine profecit, per deminuendam contagiosorum morborum praevalentiam, sicuti sidae aut phthiseōs; nihilominus sunt adhuc difficultates in curandis haud contagiosis morbis sicuti diabete, hypertensione arteriali et cancro. Ceterum, COVID-19 pandemia Salvatoriense valetudinarium systema valde ursit. Quamobrem, Gubernium praecipuam huius nationis sedem primariam conventūs in Valetudinarium Salvatoriam (Hispanice Hospital El Salvador) convertit ut maximum nosocomium in Americā Latinā sit. Hic apparatus a Praeside inauguratus est die 22 Iunii anni 2020, cum Praeses hanc in valetudinarium conversionem diuturnam propter ingentem pecuniae collocationem factam fore nuntiavit. Dollariorum Statunitensium 25 milliones primae huius phasi convertendae prioris sedis primariae conventūs expensae sunt,, toto hoc apparatū dollariorum Statunitensium 75 millionibus constante et habente haemothecam, necrocomium, radiologiae aream alia inter commoda. Hoc valetudinarium totam capacitatem 1083 lectorum stationis therapiae intensivae et 2000 lectorum omnino habebit, phasi tertiā finitā.
Respectū valetudinis, anno 2015 exspectatio vitae circa 69 anni viris et 78 anni feminis erat; sed exspectatio vitae bonā cum valetudine inferior decem annos quam exspectatio vitae generalis ambobus sexibus. Alterā ex parte, compellente Ecclesiā Catholicā, abortūs leges in Salvatoriā apud restrictivissimas in toto orbe terrarum sunt ex anno 1997. Etiam in casū stupri aut aliarum medicarum implicationum, abortus lege prohibetur, quamobrem feminae talibus in casibus propter homicidium voluntarium semper inculpatae sunt. Ex Octobre anni 2016, partialis de abortū legis rogatio -in casū stupri et periculi vitae matris- excogitabatur sed dexteris a factionibus impedita est. Salvatoria feminicidiorum principatum in Americā Latinā anno 2011 conservabat, cum 13,9 feminis interfectis pro 100 000 incolarum; anno 2016, hic index in 5,8 decrevit.
Demographia
Salvatorianus numerus incolarum 6 314 167 hominum anno 2021 erat, adversus 2 200 000 anno 1950. Anno 2010, centesima ratio numeri incolarum minus quam 15 annos natorum 32,1%, 61% inter 15 et 65 annos natorum et 6,9 magis quam 65 annos natorum erat. Caput Urbs Sancti Salvatoris circiter 2,1 milliones incolarum habebat. Aestimatae 42 centesimae partes Salvatorianorum ruri incolunt. Urbanizatio mirifico indice in Salvatoriā usque ab annis 1960 expansa est, cum milliones hominum urbes migravissent, quod adiuncta problemata arti urbium disponendarum et diakoniis creavit. Saltem 100 000 Nicaraguensium sunt qui Salvatoriam incolunt.
Ethnē
Salvatoriana ethnica compositio rassarum non minus quam Indorum Americanorum, Europaeorum, Afrorum Nigricolorum mixtura est, iuxta cum minoribus hominum ex Asiā Occidentali aut extremis Orientis partibus oriundorum diasporis. Salvatoriensium 86 centesimae partes se Mixticiā cum progeniē identificant. Salvatorianorum 15 centesimae partes se Albicolores referunt, plerumque ethnice posteri ex Hispanis, sed etiam e Francogallicis, Germanis, Helvetiis, Anglis, Hibernis et Italis. Plerique Europae Mediae migratores profugi in Salvatoriam venerunt per Secundum bellum mundanum, e Cechiā, Germaniā, Hungariā, Poloniā et Helvetiā. Sunt etiam parvae Iudaeorum, Christianorum Palaestinorum et Arabum Musulmanorum (praesertim Palaestinorum) communitates. Incolarum 0,23% se integre Indigenae referunt. Apud ethnē sunt Cacaopērae (Hispanice cacaoperas seu kakawiras) 0,07% omnium Salvatorianorum repraesentantes, Pipiles (Hispanice pipiles seu nahuas) 0.06% repraesentantes, Lencae (Hispanice lencas) 0,04% repraesentantes et alia minora ethnē 0,06% repraesentantia. Pauci nonnulli Amerindi mores traditionesque servaverunt cum per tempora praevalenti Mixticiae culturae assimulati essent. Est parvum Afrosalvatorianum ethnos, 0,13% omnium Salvatoriensium constituens, cum aliarum rassarum Nigricolores ne in Salvatoriam migrarent gubernii rationibus ineunte saeculo XX impediti essent. Nihilominus, Afrorum in servitutem redactorum pronepotes Salvatorianas in demographiam culturamque iam per colonialem et postcolonialem periodos inserti erant.
Immigrantes apud circulos in Salvatoriā, Palaestini Christiani eminent. Quorum posteri, quamquam pauci secundum numerum sunt, ingentem oeconomicam politicamque potentiam hac in natione adepti sunt, sicuti Praesidis Antonii Saca electio patescit, cuius adversarius in anni 2004 comitiis, Shafiquus Hándal quoque Palaestinae originis erat, et florentes societates mercatoriae, fabricatoriae et aedificatoriae hoc ab ethnei possessae sunt.
Anno 2004, erant circiter 3,2 milliones Salvatorianorum extra Salvatoriam incolentium, cum essent Civitates Foederatae Americae traditionaliter locus destinatus Salvatoriensibus ab oeconomicis migrantibus electus. Anno 2012, erant circa duo milliones Salvatorianorum immigrantium et Statunitensium Salvatorianae originis in Civitatibus Foederatis Americae, Secundus locus destinatus Salvatorianis peregre incolentibus gratiosus Guatimalia est, amplius cum 111000 hominum, praesertim Urbe Guatimalensi. Salvatorienses etiam vicinas nationes sicuti Belizam, Honduriam et Nicaraguam incolunt. Alias apud nationes significativam Salvatorianorum communitatem habentes sunt Canada, Mexicum, Britanniarum Regnum -inclusis Insulis Caimanensibus-, Suecia, Brasilia, Italia, Columbia et Australia.
Linguae
Lingua Hispanica lingua publica est, quā propemodum omnes incolae loquuntur, quamquam multo pauci Indigenae (circa 500) Pipiles Pipiliter (Hispanice náhuat seu pipil; Pipiliter nawat seu nawataketzalis) loquuntur. Aliae Indigenicae linguae, videlicet poquomamica (Hispanice pocomam seu pokomam seu poqomam), Cacaopēra (Hispanice cacaopera) et Lenca Salvatoriensis (Hispanice Lenca salvadoreño), exstincta sunt. Quecchice (Hispanice q'eqchi seu quekchí) loquuntur Indigenae immigrantes e Guatimaliā et Belizā oriundi qui in Salvatoriā vivunt.
Religio
Plerique Salvatoriani in Salvatoriā Christiani sunt. Catholici Romani (47%) et Protestantes (33%) praecipui religiosi circuli hac in natione sunt, Ecclesiā Catholicā maximā denominatione. Ad nullum circulum religiosum adscripti 17 centesimarum partium rationem subducunt. Reliqui incolae (3%) a Testibus Iehovae, Harecrisnis, Musulmanis, Iudaeis, Buddhistis, Mormonibus et Amerindica credibilia colentibus constituti sunt. Evangelicorum numerus hac in natione rapide auget. Anscharius Romero, primus Salvatorianus sanctus, a Papā Francisco pridie Idus Octobres anni 2018 canonizatus est.
Maximae urbes
Viginti maximae urbes aut oppida in inferiori tabula sunt:
Scelus
Ineunte e saeculo XXI, Salvatoria altum scelerum indicem passa est, inter quae includuntur malefactorum catervarum scelera et scelera iuvenilia. Salvatoria altissimum homicidiorum indicem in toto orbe terrarum anno 2012 habebat, sed acutam scelerum deminutionem anno 2019 experta est, centristico gubernio regente. Haec natio etiam in malefactorum catervarum crisi epicentrum putatur, iuxta cum Guatimalā et Honduriā. Aliquot diurnalisticae investigationes Caroli Mauritii Funes Cartagena et Salvatoris Sánchez Cerén gubernia, magis quam violentiam et malefactorum catervarum facinora extirpare conata esse, cum catervis Barrio 18 et Marā Salvatruchā indutias pacisci ad temperanda parumper scelera homicidiaque Salvatoriensi in territorio indicant. Hoc repugnans, gubernium complura consilia instituit quae de harum catervarum consociatione iuvenes demere conaretur; nihilominus, hi conatūs nullum celerem effectum produxerunt. Unum apud haec gubernii consilia emendatio contra malefactorum catervas "Súper Mano Dura" (scilicet "manus valde ferrea") nuncupata fuit. Consilium "Súper Mano Dura" non solum paulisper successit sed etiam a Nationibus Unitis valde reprehensum est. Quod temporarium successum anno 2004 expertum est, sed scelerum incrementum fuit post anno 2005. Exempli gratiā, anno 2004, erant intentionalis homicidia 41 pro 100 000 incolarum, 60% homicidiorum commissorum ad catervas conexis; anno 2012, homicidiorum index crevit ad 66 pro 100 000 incolarum, amplius quam ter Mexicanum homicidiorum index. Anno 2011, erant 25 000 aestimatorum harum catervarum sodalium plerumque in Salvatoriā, e quibus 9000 in carcere sunt. Notissimas apud malefactorum catervas, maras (Hispanice maras) vocatas, Mara Salvatrucha (Hispanice Mara Salvatrucha) et eius aemuli Mara Barrium 18 (Hispanice Mara Barrio 18) sunt. Maras venati sunt turmae mortis sicuti Umbra Nigra (Hispanice Sombra Negra). Apud aemulos, quoque includenda est crescens mara Rebelles 13 (Hispanice The Rebels 13).
Annus 2015 violentissimus in Salvatoriā in tempore post bellum exstante putatus est. 6650 hominum per 365 diēs occisis; quod 18,23 homicidiorum per diem mediocritatem significat. Usque ab illo anno, homicidiorum numerus magnopere decrevit usque ad attingendum annum 2021. Anno 2016, saltem 5728 hominum in Salvatoriā occisi sunt, quod 15,69 homicidia per diem denotat. Salvatoriae, exeunte anno 2017, homicidiorum undecim mediocritas per diem erat. Quod fuerunt omnino 3962 homicidiorum illo anno denotat. Anno 2018, 616 homicidiorum imminutio fuit relate ad annum 2017. Hic annus finem cepit cum 3348 homicidiorum. Quod 9,19 homicidiorum mediocritatem per diem in 365 dierum spatio fuisse significat. Anno 2019, publici magistratūs omnino 2365 homicidiorum retulerunt, quod 6,47 homicidiorum mediocritatem per diem denotat. Anno 2020, homicidiorum numerus ad mediocritatem 3,63 per diem decrevit, omnino 1322 homicidiorum attingens, dimidiam homicidiorum rationem reddens quae priore anno acciderunt. Anno 2021, haec natio 1140 homicidiorum nuntiaverunt, quae 201 homicidia minus quam antecedente anno sunt et mediocritas 3,12 homicidiorum per diem. Officialia apud data, anno 2021 fuit minimus homicidiorum numerus usque a bello civili confecto anno 1992 nuntiatus.
Manus ferrea contra malefactorum catervas
Die 25 Martii anni 2022 incipiens, violentiae a malefactorum catervis patratae triduum evenit, quod 87 hominum interfectorum reliquit. Huic triduo respondens, Praeses Bukelis Salavatoriano de parlamento ratam legislationem extraordinariam facere rogavit. Die 26 Martii, Bukelis etiam vigilibus et exercitui ut tumultuariam violentiae responsalium comprehensionem inciperent iussit.
Postridie, Conventus Legifer Salvatorianus (Hispanice Asamblea Legislativa de El Salvador) Legislationem Extraordinariam approbavit, quae legaliter quemvis civem catervae socii suspectum comprehendere sivit, etiam sine probatione. Praeterea, Conventus Legifer quoque reformationes approbavit ad augendas damnationes a novem in 45 annos carceris et ad puniendos nuntios a malefactorum catervis diffusos, quoque ad damnandos liberos diurnarios de catervarum crisi locutos usque ad 15 annos carceris.
Lex contra eos dirigitur qui suum territorium cum malefactorum catervarum acronymis "signant" -hoc usū catervarum socii utuntur ad absterrendos et minandos eos qui publicis magistratibus accusant. Directorium carcerum graphita eradere coepit quibus malefactorum catervae utuntur ad signanda territoria ubi agunt.
Malefactorum catervae seu marae Salvatrucha, siglis MS-13, (Hispanice Mara Salvatrucha) et Barrium 18 (Hispanice Barrio 18), inter alias, 70 000 sodalium rationem subducunt, quorum 16 000, usque ab Martio, in carcere conditi sunt, sed, apud ultimarum comprehensionum relationes, hic numerus amplius ad 25 000 sontium crevit. Obsidium urbe Soyapango (Hispanice Soyapango) graphita in locis olim periculosis delevit et in hoc municipio nonnullarum communitatum periculosi catervarum sodales capti et in vincula coniecti sunt.
Coquina
Duo alia Salvatoriensia typica fercula iucca fricta (Hispanice yuca frita) et panes cum pullinā (Hispanice panes con pollo) sunt. Iucca fricta ex valde frictis iuccae radicibus consistit quae cum curtīdū (Hispanice curtido) -aceto macerato condimento e brassicā, cepā et dauco facto- et tergillis cum pescadītis (Hispanice pescaditas), scilicet frictis sardinis pullis, apponuntur. Iucca aliquando cocta magis quam fricta apponitur. Panis cum pullinā seu gallopavone calida pastilla submarina gallopavone aut pullinā farta sunt. Hoc pastillum cum lycopersico et nasturtio iuxta cum cucumi, cepā, lactucā, iure Magonico et sinapi traditionaliter apponitur. Unum typica apud ientacula in Salvatoriā ariena fricta, crebro cum cramo apposita, est, quae etiam vulgata est non solum Salvatorianis in popinis sellariolis domibusque sed etiam apud migatores in Civitates Foederatas Americae. Aihuashte seu alguashte seu pepitorĭa (Hispanice aihuashte seu alguashte seu pepitoria), condimentum e siccis molitisque cucurbitae argyrospermatis seminibus factum, salsis et dulcibus Salvatoriensibus ferculis vulgo additur. Marialuīsa (Hispanice maría luisa) communiter in Salvatoriā inventum tragēma est. Quae est stratificatus gastellus malorum Sinensium marmelatā imbutus et saccharo pulvereo aspersus. Unum popularissima apud tragemata gastellus trium lactium (Hispanice pastel de tres leches seu torta de tres leches seu bizcocho de tres leches) est, consistens e tribus lactis generibus: lacte evaporato, lacte condensato et cramo.
Popularis potio quā Salvatoriani fruuntur hordeatum (Hispanice horchata) est. Quod est plerumque e molitorum crescentiae alatae seminum pulveribus facta quibus lac, aqua et saccharum adduntur. Hordeatum totum per annum et quolibet diei momento potatur. Plerumque coniunctum est pupūsarum aut iuccā frictā ferculo. Salvatorianum hordeatum valde dissimilem saporem habet et cum Mexicano hordeato non confundendum est, quod ex oryzā factum est. Coffeum etiam communis matutina potio est. Populares apud potiones in Salvatoriā sunt ensalāda (Hispanice ensalada), secatis e fructibus in fructuum suco fluctuantibus facta; et kolashanpan (Hispanice kolashanpan), potio refrigeratoria cum harundinis sacchari sapore.
Musica
Musica Salvatoriana est mixtura musicarum Amerindicorum, Hispanicorum, Africorumque influxuum. Quae carmina religiosa comprehendit quae Salvatoriani ad celebranda Diem Natalem Christi et alia festa maxime canunt, praesertim Sollemnitatem Omnium Sanctorum. Salvatoriana musica vulgaris rhythmis sicuti sone (Hispanice son), musicā bolericā (Hispanice bolero), cumbiōne (Hispanice cumbión) et cumbĭā pingitur, qui aguntur instrumentis velut guitarrōne (Hispanice guitarrón), violinā, marimbā (Hispanice marimba), teponaztli (Hispanice teponaztli seu tun), tibiis, tympanis, guiribus (Hispanice güiro) et cucurbitis, non minus quam citharis Hispanicis, apud alia. Notissima Salvatoriana saltatio vulgaris xuc nuncupatur, quod ortum est Coxutepēqui, in Cuzcatlane. Musicae Caribica, Columbiana et Mexicana consuetae non solum in radiophoniā sed etiam in conviviis totā hac in natione redditae sunt; praesertim musica bolerica (Hispanice bolero), cumbia, meringinis (Hispanice merengue), musica popularis Latina (Hispanice pop latino), salsa (Hispanice salsa), bachāta (Hispanice bachata) et musica reggaetonica (Hispanice reguetón). Quod Salvatorienses ad cantatores attinet, Alvarus Torres ultimus Salvatorianus romanticus crebro putatur. Concentus omnium tesserarum divenditarum quem Britannicus grex Iron Maiden pridie Nonas Martias intra itineris The Book of Souls World Tour contextum in Stadio Georgii "Magici" González (Hispanice Estadio Jorge "Mágico" González) Urbe Sancti Salvatoris egit maximum eventum in totā Salvatoriae historiā factum fuit.
Nubia
Nubia est regio in utraque Nili ripa a primis Nili aquis cadentibus prope Syenen Aegypti in meridiem versus. Finis meridianus in Sudania varie definitur.
Salvatoria
Disportus
Pediludium popularissimus disportus in Salvatoriā est. Turma Pedilusoria Nationalis Salvatoriana Certamini mundano pedilusorio annis 1970 et 1982 locum aptum obtinuit. Punctorum attributio certamini lusorio anni 1970 distincta est Bello Pedilusorio, bello contra Honduriam, cuius turmam ea Salvatoriana vicerat.
Turma Pedilusoria Nationalis in Stadio Cuzcatlane (Hispanice Estadio Cuscatlán) Urbe Sancti Salvatoris ludit. Anno 1976 inauguratum est et 44 836 spectatoribus capacitatem habet, quod id facit maximum stadium Mediae Americae et Caribaei.
Codices
Salvatoriae hi codices sunt:
Copacabana
Copacabana est una regio urbana in Urbe Fluminensi, Brasilia, famosa ab sua ora, habens 4 km extensionis. Haec regio urbana habet 7,84 km2 areae et secundum Institutum Brasiliae pro Geographia et Statistica - IBGE - plus quam 150,000 hominum vivebant in illa in 2003.
Haec regio urbana nominabantur Sacopenapã usque ad medium Saeculi 18, quando una capella fuit constructa in hominaticum Nostrae Dominae Copacabanae, sanctae patronae Boliviae. Fuit insita in illam urbem 6 Iulii 1892 quando unus cuniculus, nunc cognitus ut Túnel Velho (cuniculus vetulus) coniunxit illam cum hac regione urbana Botafogo.
Nunc, sua ora habet multos residentes et periegetas. Quot annis, 31 Decembris illa ora habet paene 1,000,000 hominum qui admirantur spectaculum pyrotecnicum colorum plenum in annus faustus.
Viae Atlântica et Nossa Senhora de Copacabana sunt suae viae principales. Tres stationes ferriviae metropolitanae (Cardeal Arcoverde, Siqueira Campos et Cantagalo) serviunt huic regioni urbanae. In hac regione urbana sunt multi oeci potorii, cauponae, deversoria, argentariae, synagogae (multi Iudaei vivunt in hac regione urbana), boutiques et theatra. Multi homines vetuli et emeriti vivunt in hac regione urbana et 27,5% ex suo populo sunt aetatis pluris quam 60.
Ucciani
Ucciani (Lingua Corsa Auccià) est commune Francicum 465 incolarum (anno 2011) praefecturae Corsicae Meridionalis in regione australi Corsica.
Turrexana
Turrexana (vel Curtis Turrexana, deinde Burgus Vallis Tari  vel Burgus Tari) (Italiane: Borgo Val di Taro / Borgotaro) est oppidum Italiae et municipium, circiter 7 350 incolarum, in Regione Aemilia-Romania et in Provincia Parmensi situm. Incolae Burgotarenses appellantur.
Constantinus G. Caramanles
Constantinus Georgii f. Caramanles vel litteris Graecis Κωνσταντίνος Γεωργίου Καραμανλής, natus die 8 Martii 1907 in vico Prote Macedoniae eo tempore imperii Ottomanici, mortuus die 23 Aprilis 1998 Athenis) fuit vir publicus Graecus. Constantinus A. Caramanles vir publicus nepos eius est.
Marburgum (discretiva)
Marburgum potest:
Constantinus G. Caramanles
Cursus honorum
Anno 1935 primo legatus ad parlamentum Graecum electus est, sed anno 1936 Ioannem Metaxas dictatorem adiuvare negavit et iterum causidicus operam dedit. Anno 1944 brevi tempore e patria, quae tum a Germania et Italia occupata est, fugit. Liberate recuperata revertebat et anno 1946 iterum legatus parlamenti electus est. Anno 1946/47 administer laboris, anno 1948 administer commeatus, annis 1948 - 1950 administer rerum socialium. Anno 1950 etiam administer defensionis erat et anno 1952 suffragium mulierum admisit. Die 6 Octobris 1955 a rege Paulo I primo Primus Minister nominatus est. Diebus 5 Martii - 17 Maii 1958 Constantinus Georgacopulus pro tempore eius successor erat, sed tum iterum praeses ministrorum nominatus est. Et diebus 20 Septembris ad usque 4 Novembris 1961 administratio eius interrupta est, cum Constantinus Dovas brevi tempore praeses ministrorum erat. Die 17 Iunii 1963 autem se a magistratu recessit, quod cum rege Paulo de imperio ducum militum controversiam habebat, atque in exilium Lutetiam se recessit. Die 27 Iulii 1974, postquam dictatura militum finita et libertas restituta est, in patriam revertebat et iterum praeses ministrorum nominatus est. Cum aliis factionem Novam Democratiam condidit. Duces seditiosos militum incarceravit et iudicio damnari iusiit, suffragium de republica habuit atque democratiam confirmavit. Usque ad annum 1980 primus minister mansit, dum officium successori Georgio Rallis tradidit. Anno 1980 Praeses reipublicae electus hoc officium die 15 Maii iniit. Quod Andreas Papandreu praeses ministrorum negavit, factionem suam Caramanles iterum electurum esse, hic iam die 10 Martii 1985 a magistratu summo - atque vita publica - recessit. Anno 1990 autem multis rogatus iterum praeses electus est et munere ad diem 10 Martii 1995 fungebatur.
2385 Mustel
2385 , olim designationibus 1969 VW, 1976 YQ3, A915 RH, et A915 SA agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  a Lyudmila Ivanovna Chernykh, astronomo apud Observatorium Astrophysicum Crimaeae versato, repertus est.
Rerum orbitalium ratio epochae constitit. Qua epocha 2385 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Antonina (Belisarii uxor)
Antonina Belisarii uxor fuit, qui magister militum meruit imperatore Iustiniano I. Origo et indoles Antoninae a Procopio rerum gestarum scriptore describitur in libro cuius titulus est Anecdota. Belisarius ex Antonina filiam genuit, nomine Ioannina, quae Anastasio, imperatricis Theodorae nepoti, nupsit.
Lycoris squamigera
Descriptio
Planta est herbacea, foliis basalibus, simplicibus, quae absunt cum flores ex corona emergant. Folia vere germinant et crescunt, tum Iunio deficiunt. Deinde Iulio exeunte vel Augusto ineunte apparent flores albi vel rosei et fragrantes. Quia tantum post quattuor vel quinque dies omnino floret, nomina communia sunt lilium mirum, lilium magicum, lilium resurrectionis. Flores ob folia absentia aliquando appellantur dominae nudae. Planta Iaponice appellatur 狐のかみそり kitsune no kamisori 'novacula vulpis'.
In arte
Lycoris aquamigera vehementius dicitur in Bride of the Water God ('Nupta Dei Aquatilis'), manhwa Coreana a Yun Mi-kyung divulgata, ubi personam Nakbin repraesentat; persona autem Yeowa a Lycoride radiata repraesentatur, quae similis videtur, sed venenosa est.
Villa Sancti Cypriani
Villa Sancti Cypriani (Francogallice: Saint-Cyprien; Catalane: Sant Cebrià de Rosselló) est urbs et commune Francicum 10'552 incolarum (anno 2012) praefecturae Pyrenaei Orientalis in regione australi Occitania et Ruscinone (a die 1 Ianuarii 2016 Occitania Ruscinone Meridiano et Pyrenaeis).
Urbis administratio
Praesens praefectus urbis est Theodoricus Del Poso. Antea urbis praefecti fuerunt: Petrus Fontvieille et Iacobus Bouille.
Index praefectorum Sancti Cypriani ab anno 1945.
Südbrookmerland
Südbrookmerland est commune circuli Aurich in Frisia Orientali atque in Saxonia Inferiore situm. Ad Südbrookmerland commune vici Bedekaspel(399 incolae), Forlitz-Blaukirchen (208), Moordorf (6436), Moorhusen (1330), Münkeboe (1753), Oldeborg (1670), Theene (1386), Uthwerdum (1331), Victorbur (3966) atque Wiegboldsbur (546) pertinent.
Historia
Vici eius communis partes Frisiae Orientalis ducatus fuerunt, tum annis 1744 ad 1806 ad Borussiam, deinde ab anno 1806 regio ad Nederlandiam et annis 1810 ad 1813 ad Primum Imperium Francicum pertinuit. Ab anno 1815 Südbrookmerland regio Regno Hannoverano traditum est, quae post annum 1866 iterum pars Borussiae fuit. Ab anno 1885 Südbrookmerland vici partes novi Circuli Aurich erant. Ab anno 1946 ad Saxoniam Inferiorem pertinent. Anno 1972 vici supra dicti in communem Südbrookmerland coniuncti sunt.
Immanuel Kantius
Immanuel Kantius (Theodisce Immanuel Kant) fuit philosophus Germanicus, Regiomontii in Borussia natus die 22 Aprilis 1724 et ibidem mortuus 12 Februarii 1804. Kantius ut vulgo fertur numquam Regiomontio ex urbe natali exivit. Hodie Regiomontium est Russiae pars, praesenti nomine Calininopolis; Kantii vero temporibus magnitudine fuit secunda Borussiae urbs.
Kantius fuit ultimus hodiernae Europae philosophus potens in sequentia classica epistemologiae per Aevum Illuminationis, quod initium in operibus philosophorum Ioannis Lockius, Georgii Berkeley, et David Humius habuit.
Kantius in libro qui inscribitur Kritik der reinen Vernunft (Critica rationis purae ) nostram cognitionem finitam esse asseveravit. Sunt logica iudicia quae "analytica iudicia a priori" vel "dialectica transcendentalis" ac vel "antinomia" appellantur. Sunt etiam "synthetica iudicia a posteriori," id est iudicia de experimentis; sunt autem alia iudicia, quae "synthetica iudicia a priori" appellantur: iudicia arithmeticae, astronomiae Copernicus, geometriae, physicae apud leges motus Newtoni, denique metaphysicae ac dignitatis personalitatis. Quomodo potest homo synthetica iudicia a priori dicare?
Oliana
Oliana  (alia nomina  : Viniolae, Uliana, Oliena) (Italiane: Oliena) est oppidum Italiae et municipium, in Regione Sardinia et in Provincia Nuorensi situm. Incolae Olianenses appellantur.
Municipium in Barbaria Ollolaiensi historica ac geographica terra situm.
804 Hispania
804 , olim designationibus 1915 WT, 1953 FU1, et A903 WA agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  ab Iosepho Comas Solá in Observatorio Fabra versato repertus est. In honorem civitatis Hispaniae nominatus est.
Rerum orbitalium ratio epochae constitit. Qua epocha 804 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Georgius Gänswein
Georgius Gänswein (natus Riedern am Wald in vico circuli Waldshut Germaniae die 30 Iulii 1956) est archiepiscopus et praefectus pontificalis domus Ecclesiae Catholicae Romanae. Una cum Alfredo Xuereb fuit Benedicti papae XVI scriba a secretis. Recentissime papae Francisci primis diebus pontificatús eius auxilium dedit.
Theologicis studiis in Collegio Borromaeo Friburgi Brisgoviae, in universitate huius urbis, et breviter Romae apud Gregorianam perfunctis, anno 1984 presbyter Friburgi ordinatus est. Postea iuri canonico apud Universitatem Monacensem studuit.
Anno 1995, Romam petivit Congregationis de Cultu Divino et Disciplina Sacramentorum operarius. Suadente Iosepho cardinale Ratzinger praefectu Congregationis pro Doctrina Fidei, anno insequenti ab Ioanne Paulo II Gänswein socium eiusdem congregationis factus est et eodem fere anno professor iuris canonici in Pontificiam Universitatem Sanctae Crucis. Ad gradum honorarium capellani pontificalis anno 2000 a Papa Ioanne Paulo II vocatus est. Anno 2003, nominatus est scriba a secretis cardinalis Ratzinger, et 2006 ab eodem (qui papa Benedictus XVI creatus erat) praelatus honorarius pontificalis promotus est. Die 7 Decembris 2012 papa Benedictus XVI eum Pontificalis Domus praefectum (successorem cardinali Iacobo Michaële Harvey), eodemque tempore archiepiscopum titularem Urbis Salviae (successorem Iosepho Bertello) instauravit.
Die 14 Novembris 2006, Gänswein canales publicos privatosque televisificos Italicos, quae eum et Papam Benedictum XVI imitando effinxerant, reprehendit.
Telemachus
Telemachus Graecus
Ithacae natus est ante Bellum Troianum. Ut Cypria narrabant, Ulixes dementiam simulans, ne bellum abiret, pileum sumpsit et equum cum bove iunxit ad aratrum, saxa nuda araturus et sal saturus. Palamedes eum simulare intelligens Telemachum iam infantem cunis sublatum aratro Ulixi subiecit, ut Ulixes sistere ne filium interficeret, et Graecis ceteris consociare coactus esset. Ex eo Palamedem odit. In Iliade Ulixes Telemachum reminiscitur, ut alii avos nobiles, ne eo indignus visus esset.
Telemachus Odysseae persona est gravissima. Libri a primo usque ad quarto de nulla re nisi de Telemachi gestis narrant. Patrem quaerere Minervae monitu in libro primo statuit; concilium Ithacensium in libro secundo convocat; Nestorem in libro tertio visitavit et Menelaum in quarto. Ithacam redit in libro XV, Ulixes aliis incognitus ei primo se aperuit. De procis Penelopae abolendis consilium ceperunt, quod et fecerunt, ut pacem in Ithaca constituerent.
Varia de vita Telemachi post mortem Ulixis narrantur. Polycastam filiam Nestoris nupsit aut Nausicaam. In Telegonia Ulixe a Telegono occiso uxor Telemachi Circe in insula sua facta est, quae filium Latinum ei genuit quamque secundum Lycophronem Telemachus occidit, ut filiam eius Cassiphonem nuberet et ipse a Cassiphone occisus esset.
Telemachus in Les aventures de Télémaque
Telemachi persona plenius in opere quodam scriptoris Francogallico Fénelon anno 1699 edito, titulo Les aventures de Télémaque, evolvitur.
Basilius Trediacovensis hanc mythistoriam a Fénelon oratione soluta scriptam hexametris Russice vertit et Telemachidem nomen dedit, quae Telemachis poesis epicae hexametricae Russicae conatus primus fuit.
Penelope
Penelope (Graece, ) in mythologia Graeca est uxor Ulixis, filia Icarii et Periboeae, necnon mater Telemachi. Illa est regina Ithacae. Penelope et Ulixes coniunguntur unum annum priusquam reliquit. Cum Ulixis absit ab Ithaca decem annos, multi proci illam matrimonium ducere volunt. Penelope autem vitat eligere procum, dicendo se non eligere posse donec brandeum Laertae contexat. Penelope habitur tristis quod Ulixes abest; sic quaesit ut Diana se interficat. Ulixes multum expertus (est) priusquam credit se ipsum esse.
Quintus Tineius Clemens
Quintus Tineius Clemens (quo natus mortuusve sit, nescimus) senator Romanus saeculo secundo exeunte fuit. Pater eius Quintus Tineius Sacerdos Clemens, consul anni 158, avus Quintus Tineius Rufus, legatus Augusti pro praetore Thraciae et consul suffectus anni 127. Fratres Quintus Tineius Rufus, consul anni 182 et Quintus Tineius Sacerdos, consul II ordinarius anni 219. Ipse anno 195 consul ordinarius creatus est.
Villette-sur-Aube
Villette-sur-Aube  est commune Francicum 235 incolarum (anno 2010) praefecturae Albae in provincia Campania et Arduenna.
Tolla
Tolla (Corsice  Todda) est commune Francicum 113 incolarum (anno 2011) praefecturae Corsicae Meridionalis in provincia australi Corsica.
Crook Comitatus (Oregonia)
Crook Comitatus (Anglice:  Crook County) est Oregoniae comitatus in Civitatibus Foederatis Americae 19182 incolarum (anno 2000). Comitatus, cuius caput est urbs Prineville, die 24 Octobris 1882 creatus est. In hoc comitatu parva pars incolarum (accurate 6.3 %) haud Anglice domu loquitur.
Philippinus Lippi
Philippinus Lippi (Prati circa annum 1457 natus; anno 1504 Florentiae mortuus), pictoris Philippi Lippi filius, fuit etiam illustris pictor Italianus.
Hecataeus Milesius
Hecataeus Milesius (Graece: Ἑκαταῖος), f. Hegesandri, fuit rerum gestarum scriptor atque geographus Graecus florens 560 usque 480 a.C.n.
Saepe cum Hecataeo Abderano confunditur.
Opus
Hecataeus varia itinera in Europam, Asiam et Aegyptum suscepit, qua re mappam mundi Anaximandri valde augere potuit. Sunt autem, qui eum studendo litteris scientiam geographiae partum esse putent.
Intinerarium (Graece: Περιήγησις; Periegesis) totius mundi quem noverat confecit itaque eam rationem scribendi inchoavit. Huius operis supersunt 300 ferme fragmenta, quibus Herodotus in scriptis suis frequenter usus est.
Praeterea conscripsit opus Genealogiai inscriptum (Graece: Γενεαλογίαι), antiquissimus quem recepimus liber de rebus gestis Graeca lingua confectus. Neque autem iam praecepta antiquissima fabulasque examinare ausus est, at quae nimis immoderata ei viderentur reprehendit. Tamen pro initio indagationis rationalis historiae habetur, quam etiam Herodotus et praecipue Thucydides secuti sunt. In operibus suis ductum lyricum abolevit proque eo planum stilum ionicum instituit.
Hecataeus primum gentis Celtae mentionem fecit (vide Nyrax).
Auctoritas
Adhuc ambiguitur quatenus Herodotus Hecataeum in operibus suis secutus sit cum uterque itinera multorum annorum in Asiam et Africam septentrionalem suscepisse tradatur.
A Thucydide merus logographus censetur qui rite non iam inter rerum gestarum scriptores numerabantur.
Etiam Crater lunaris Hecataeus, qui ab austro-oriente maris fecunditatis et a boreo-occidente maris australe situs est, nomen ab eo traxit.
Coelius Secundus Curio
Coelius Secundus Curio (natus Cerreti iuxta Taurinum die 1 Maii 1503; mortuus est Basiliae die 24 Novembris 1569) fuit humanista qui tolerantiam religiosam defendit, doctus et theologus reformatus oriundus ex Italia.
Angelae, Coeliae, Felici, filiis suis carissimis, anno 1564 pestilentia mortuis, Coelius Secundus Curio in templo maximo Basiliensi monumentum posuit.
Gang Gyeong-hwa
Gang Gyeong-hwa, litteris Coreanis 강경화, aliis linguis saepe Kang Kyung-wha (Seuli nata die 7 Aprilis 1955) est politica Coreae Meridianae et internationalis.
Alumna est universitatis Yonsei in urbe natali et universitatis Massachusettensis iuxta Amherst Massachusettensium ubi communicationi interculturali studuit. Apud systema radiophonicum Coreanum, deinde iuxta praesidem parlamenti rei publicae Coreanae operam dedit. Ab anno 1998 apud ministerium rerum externarum Coreanum meridianum laboravit, sed a mense Septembri 2001 legata est pro patria sua Novi Eboraci iuxta Nationes Unitas, ubi denuo praeses commissionis de conditione mulierum merebat. Inde usque in 2017 ibidem apud Nationes Unitas laboravit: ab 2006 iussu Kofi Annan commissa superior adiuncta de iuribus humanis, ab 2013 iussu Ban Gimun secretaria generalis vicaria ab auxilio casuum subitorum humanitario, a mense Ianuario 2017 iuxta Antonium Guterres consiliaria rerum politicarum specialis.
Minister a rebus externis Coreae Meridianae a praeside Mun Jaein mense Maio 2017 selecta. die 18 Iunii 2017 creata est.
Pesclum Pignatarii
Pesclum Pignatarii (alia nomina. Pesclum Pignatarium, Pesculum Pennatarium ) (Italiane: Pescopennataro) est oppidum Italiae et municipium, circiter 310 incolarum, in Regione Molisina ac in Provincia Aeserniensi situm. Incolae Pesculani appellantur.
Carolus Ruzzini
Carolus Ruzzini  fuit Dux Reipublicae Venetae  ab anno  1732 usque ad mortem.
Villiers-Herbisse
Villiers-Herbisse  est commune Francicum 91 incolarum (anno 2010) praefecturae Albae in provincia Campania et Arduenna.
Mi Banda El Mexicano de Germán Román
Mi Banda El Mexicano de Germán Román est grex musicus Mexicanus annum 2001 conditus.
Tiranum
Tiranum   (alia nomina: Turianum ) (Italiane: Tirano) est Urbs Italiae et municipium, circiter 9 250 incolarum, in Regione Langobardia et in Provincia Sundriensi situm. Urbani Tiranenses appellantur.
Geographia
Iiranum est urbs in Italia septentrionali perfecte in Valli Telina sita. Tirano via ad transitum Berninam fert.
Pontécoulant
Pontécoulant est commune Francicum 93 incolarum (anno 2009) praefecturae Calvorum Dorsorum in regione Normannia Inferiori.
Ovodda
Municipium in Barbaria Ollolaiensi historica ac geographica terra situm.
Aloisius Pisanus
Aloisius Pisanus, vulgo Alvise Pisani (die 1 Ianuarii 1664 natus; die 17 Iunii 1741 mortuus), homo divitissimus, fuit Dux Reipublicae Venetae a die 17 Ianuarii 1735 usque ad mortem.
Inter quinque "sapientium Terrae Firmae" ab anno 1682 ad 1684 meruit. Legatus rei publicae Venetae iuxta Franciam die 28 Maii 1698 electus est; ergo inter 1699 et 1703 Versaliis excubuit. Postea legatus iuxta Austriam et Hispaniam factus est.
Curry Comitatus (Oregonia)
Curry Comitatus (Anglice:  Curry County) est Oregoniae comitatus in Civitatibus Foederatis Americae 21137 incolarum (anno 2000). Comitatus, cuius caput est urbs Gold Beach, die 18 Decembris 1855 creatus est. In hoc comitatu minima pars incolarum (accurate 5.4 %) haud Anglice domu loquitur.
Anteos
Anteos (Anglice angled sulphurs) est genus papilionum subfamiliae Coliadinarum familiae Pieridarum.
Species
Species sunt:
Mouchès
Nexus externi
Mouches
Salticidae
Salticidae, plus quam 500 genera descripta et circa 5000 specierum descriptarum, sunt maxima aranearum familia, cui sunt circa 13 centesimas omnium familiae specierum. Salticidis est optimus inter invertebrata visus, quo ad petendum, venandum, navigandum utuntur. Plurimae species, quamquam placate lentiusque movere solent, agilissime salire possunt, praesertim venantes, sed etiam minis respondentes. Eorum pulmones codicum et apparatus trachealis bene evoluti sunt, et ambobus systematibus per respirationem bimodalem utuntur. Eorum exemplare oculorum ad summam agnoscuntur: omnibus Salticidis sunt quaterna oculorum paria, quorum oculi anteriores mediani sunt maximi.
Taxinomia et systematica
Salticidae in tres stirpes digeri possunt: subfamiliam Lyssomaninarum, subfamiliam Spartaeinarum), et cladum Salticoidorum sine gradu, quorum Salticoida sunt plus quam 90 centesimae omnium specierum Salticidarum. Salticoida amplius in multos greges digeri potest, inter quos Amycoida, Astioida, Aelurilloida, Euophryinae, Heliophaninae, Marpissoida, et Plexippoida.
Fossilia
Perpauca Salticidarum fossilia iam inventa sunt. Omnia in sucino Aevi Caenozoici inveniuntur. Fossilia veterrima ex sucino Baltico inveniuntur, ex Eocaeno, abhinc annorum, a 54 ad 42 milliones. Alia Salticidarum fossilia in sucino Chiapasensi et Dominiciano inventa sunt.
2386 Nikonov
2386 , olim designationibus 1974 SN1, 1941 SY, 1951 WB1, 1979 UB2, et 1982 FD2 agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  a Lyudmila Ivanovna Chernykh, astronomo apud Observatorium Astrophysicum Crimaeae versato, repertus est.
Rerum orbitalium ratio epochae constitit. Qua epocha 2386 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Villiers-le-Bois
Villiers-le-Bois  est commune Francicum 102 incolarum (anno 2010) praefecturae Albae in provincia Campania et Arduenna.
Tavera
Tavera (Corsice A Tavera) est commune Francicum 387 incolarum (anno 2011) praefecturae Corsicae Meridionalis in provincia australi Corsica.
Carolus Gulielmus Mitchell
Carolus Gulielmus Mitchell, Anglice Charles William Mitchell (natus anno 1854; mortuus anno 1903), in urbe Novo Castello natus, fuit pictor Anglicus sodalitatis prae-Raphaëlitarum. Tabula eius notissima est "Hypatia", anno 1885 picta, a mythistoria anni 1853 Hypatia Caroli Kingsley inspirata, mortem Hypatiae Alexandrinae depingens.
Epaphroditus (libertus Neronis)
Epaphroditus (mortuus circa 95) fuit libertus et minister a libellis imperatoris Neronis, qui anno 68 ultimus comes patrono sibi mortem consciscenti opem tulisse dicebatur ac multo postea iussu Domitiani anno 95 aut 96 ob id ipsum necatus est. Flavius Iosephus opera quae Domitiano imperante publicavit, Antiquitates Iudaicas cum Vita et Contra Apionem, ei dedicavit. Epaphroditus dominus philosophi stoici Epicteti erat.
De nomine
Nomen servile Epaphroditus idem Graece valebat atque Felix Latine, quod explicabat in Vita Syllae scriptor Graecus Plutarchus. Nam Romanus dictator Epaphroditus a Graecis appellabatur. Aphrodite enim non tantum amoris sed etiam bonae fortunae dea erat. Si a patre Neronis Claudio in libertatem vindicatus est tria nomina huius liberti Tiberius Claudius Epaphroditus esse potuerunt.
Franciscus Hadrianus Boieldieu
Franciscus Hadrianus Boieldieu (Rothomagi Normanniae, 16 Decembris 1775—Jarcy in vico apud Lutetiam, 8 Octobris 1834) fuit Francicus compositor operarum, praecipue generis opéra comique appellati.
Pont-Farcy
Pont-Farcy est pars communis Franciae 527 incolarum (anno 2009) praefecturae Calvorum Dorsorum in regione Normannia Inferiori.
Tavaco
Tavaco (Corsice  Tavacu) est commune Francicum 291 incolarum (anno 2011) praefecturae Corsicae Meridionalis in provincia australi Corsica.
Meacum
Meacum (Iaponice 都, miyako 'caput'), hodie Kyōtum (Iaponice 京都, kyōto 'urbs capitalis') fuit antiqua urbs Iaponiensis.
Fontes nominis
1670, Pexenfelderi Apparatus Eruditionis:
3348 Pokryshkin
3348 , olim designationibus 1978 EA3, 1951 RO, 1951 TM, 1972 EP, et 1978 JM2 agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  a Nicolao Stepanovich Chernykh, astronomo apud Observatorium Astrophysicum Crimaeae versato, repertus est.
Rerum orbitalium ratio epochae constitit. Qua epocha 3348 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Port-en-Bessin-Huppain
Port-en-Beissin-Huppain est commune Francicum 2141 incolarum (anno 2009) praefecturae Calvorum Dorsorum in regione Normannia Inferiori.
Dicaeoma
Dicaeoma (-atis, n.) solutio est quae proprietatis librariae, patentarum, notarum aut sollertiarum titularis pro iure utendi eis aut eorum fructus carpendi fit, aut quae facienda sunt Civitati propter usum aut extractionem aliquarum opium naturalium, usitate irrenovabilium. Non confundendum est cum venditione patentarum quia haec efficitur cum perdissimilibus propositis.
Maria
Maria est praenomen femininum, etiam nonnullis viris religionis Catholicae attributum ut praenomen alterum.
Deschutes Comitatus
Deschutes Comitatus (Anglice:  Deschutes County) est Oregoniae comitatus in Civitatibus Foederatis Americae 115367 incolarum (anno 2000). Comitatus, cuius caput est urbs Deschutes River, die 13 Decembris 1916 creatus est. In hoc comitatu vigesima pars incolarum (accurate 5.4 %) haud Anglice domu loquitur.
Belonidae
Classificatio
Familia in triginta quattuor speciebus consistit, in decem generibus digestis.
Herbertus Janssen
Herbertus Janssen (natus Colonia Agrippina die 22 Septembris 1892; mortuus est Urbe Novo Eboraco die 3 Iunii 1965) fuit celeber theatri lyrici cantor accurate baritonus Germanicus.
Ioannes Wesley Powell
Ioannes Wesley Powell (24 Martii 1834–23 Septembris 1902) fuit miles Americanus, geologus, explorator Occidentis Americani, professor in Universitate Wesleyana Illinoesiae, et maiorum institutorum scientificorum et culturalium dux. Innotuit Expeditione Geographica Powelliana 1869, navigatione quae tres menses per flumina Viride et Coloratum duravit, inter quam prima traiectio per Vallem Grandem fuit.
Powell secundus fuit director Inspectionis Geologicae Civitatum Foederatarum (1881–1894) et proposuit, propter progressum Occidentis aridi, rationes ob eius accuratas condicionum aestimationes praescientes. Primus director Ministerii Ethnologiae Americanae in Instituto Smithsoniano creatus est, cum, dux Inspectionis Geologicae Civitatum Foederatarum merens, investigationi et publicationi linguisticam et sociologicam faveret.
Cosmos Club Vasingtoniae anno 1878 condidit, una cum Clarentio Eduardo Dutton, Henrico Smith Pritchett, Gulielmo Harkness, et Ioanne Shaw Billings.
Argophyllaceae
Argŏphyllācĕae (-arum, fem.) sunt familia plantarum sub ordine Asteralium. In Australia inveniuntur.
Eurema
Eurema (ex Graeco εὕρημα, 'inventum'; Anglice grass yellow) est genus papilionum familiae Pieridarum, cuius species in Asia, Africa, Australia, Oceania, et Mundo Novo habitant. Typus generis est Eurema daira.
Sunt in genere plus quam septuaginta species, sed plus quam trecenta nomina synonyma eis adhibita sunt. Nonnullis speciebus, sicut Eurema hecuba, sunt plus quam octoginta synonyma. Generi ipsi sunt plus quam quindecim synonyma generica.
Species
Ordine alphabetico intra greges digestae:
Species group:
Species group abaeis:
Species group pyrisitia:
Species-group teriocolias:
Villiers-sous-Praslin
Villiers-sous-Praslin  est commune Francicum 102 incolarum (anno 2010) praefecturae Albae in provincia Campania et Arduenna.
Stellae Piscis Austrini
Hic habes indicem stellarum constellationis Piscis Austrini.